JohanHeinsen/ENO huggingface dataset:
Viborger Samler, 1849-06-09
Jndenlandske Efterretninger. Rigsforsamlingen. Slutningen af Afstemningen over Valgloven: § 77. Fremdeles skal hvert Steds Communalbestyrelse drage Omsorg for, at der inden den 1ste Marts affattes og til Valgbestyrelsen indsendes en Fortegnelse over dem, som godtgjøre i det sidste Aar, regnet fra 1ste Januar til 31te Decbr., at have havt en aarlig reen Jndtægt af 1200 Rbd. Til den Ende opfordrer Communalbestyrelsen, hvor det maatte ansees fornødent ved omsendte Schemata, dem, der maatte formene at have den ommeldte Jndtægt, til at angive Saadant, hvilke Angivelsers Rigtighed bedømmes af Communalbestyrelsen, efterat de fornødne Oplysninger ere tilveiebragte. (98 St.). § 58.
Viborger Samler, 1849-06-11
Stifts Tillade. Vivor Forsendes med Brevposten i Danmark og Hertugdømmerne. Mandagen den 11te Juni 1849. Nr. 96. 77 Aarg.
Viborger Samler, 1849-06-11
Udenlandske Efterretninger. America. Floden Missisippi har ødelagt Digerne ved New Orleans. Staden trues med Oversvømmelse. En Deel af Staden staaer allerede under Vand. J Staden St. Louis ødelagde en frygtelig Jldebrand den 18de Mai 25 Dampskibe og 418 Huse. Skaden anslaaes, til 6 Mill. Dollars.
Viborger Samler, 1849-06-11
Storbritannien og Jrland. London, den 5te Junii. Smith O'Brien og hans Medskyldige ere benaadede med Deportation paa Livstid til van Diemens-Land. 3 pCt. Consols 92 1/2.
Viborger Samler, 1849-06-11
Frankerig. Jntet politisk Nyt af Vigtighed. Courserne dalede den 5te Juni ved Rygtet og Roms Bombardement af de Franske og om Dufaures, Lanjuinais's, og Toquevilles Udtrædelse af det nye Ministerium.
Viborger Samler, 1849-06-11
Jtalien. Fra Rom skrives under 28de Mai, at Garribaldi har overskredet den neapolitanske Grændse; men han har senere trukket sig tilbage for – som det hedder – at forene sig med de romerske Tropper, der rykkefrem imod Østerrigerne. 5000 Spaniere ere landede i Terracina for at staae Paven bi.
Viborger Samler, 1849-06-11
Fra Venedig meldes, at Østerrigerne have standset med Bombardementet imod denne Stad, da Jndbyggerne ville underhandle om Underkastelse.
Viborger Samler, 1849-06-11
Keiserdømmet Østerrig. Wien, den 5te Junii. Efter et paalideligt Rygte staaer Jnsurgentchefen Gørgey med 60,000 Md. i Nærheden af Raab, hvor det i de nærmeste Dage turde komme til et afgjørende Slag, da Russerne ved at have besat Presburg og ved den forestaaende Occupation af Ordenburg, Margarethe o. s. v. dække den høire Fløi af den østerrigske Hær, der nu skal gaae offensivt frem imod Magvarerne. Foruden de til Presburg ankomne 17000 Md. russiske Tropper ventes daglig ligesaa mange tilligemed Fyrst Paskjewitsch-Ervansky, der skal have udkastet Felttogsplanen.
Viborger Samler, 1849-06-11
Finantsnøden i Østerrig er stor. De 4 første Maaneder af indeværende Aar vise et Deficit af henved 40 Mill. Gylden.
Viborger Samler, 1849-06-11
Kongeriget Preussen. Berlin, den 5te Junii. Den barerske General v. d. Mark skal være ankommen hertil for at udbede sig preussisk Hjelp til Pfalz's Gjenerobring; han skal tillige have overbragt Centralmagtens Samtykke i Frankfurt denne Expedition. Paa Grund deraf bryder den 6te Juni Gen. Hirschfelds omtrent 25,000 Md. stærke Corps op fra Kreuznach ind i Pfaltz og marscherer directe imod Landau. Nogle Dage senere rykker Gen. Holledens Corps (30 Bat.; desuden Artilleri og Cavalleri) under Gen. Grøbells Overcommando over Darmstadt ind i Baden. Fra baiersk Side skal være indløden en meget tilfredsstillende Erklæring med Hensyn til dets Tiltræden til Rigsforfatningen af 28de Mai. (Efter andre Beretninger er det at antage, at dette Samtykke saafremt det allerede er givet, dog ikke er uden enkelte Reservationer, til Ex. til Fordeel for Østerrig, naar det senere tiltræder Forbundet.) - Enkelte Choleratilfælde have fundet Sted i Berlin; Byens Cholera-Hospital skal indrettes paa ny.
Viborger Samler, 1849-06-11
Med foranførte Efterretning fra Berlin maa sammenholdes hvad Deutsche Ref. melder fra München under 2den Junii. "Siden igaar, hedder det, skal den octroyerede tydske Forfatning være antagen af det baierske Cabinet i Form af et Forbundsdirectorium, i hvis Spidse skulde staae Prindsen af Preussen med den provisoriske Executivmagt i eet Aar.
Viborger Samler, 1849-06-11
Berlin, den 7de Junii. Den engelske Generalconsul Hodges fra Hamborg, hvem en Mission i Fredens Jnteresse med Danmark er anbetroet, skal ved sin mæglende Virksomhed have opnaaet meget gunstige Resultater, i Berlin. – Man vil vide i Berlin, at den østerrigske Befuldmægtigede sammesteds har overrakt et Actstykke, hvori Østerrig anerkjender den af Preussen udkastede Rigsforfatning m.m.
Viborger Samler, 1849-06-11
Den 6te Juni forsikkredes med Bestemthed i Berlin, at Storhertugerne af Baden og Hessen=Darmstadt havde anerkjendt Rigsforfatningen (maa vel være den octroyerede Rigsforfatning).
Viborger Samler, 1849-06-11
Kongeriget Würtemberg. Det andet Kammer har den 31te Mai efter en levende Debat forkastet Reutlinger=Folkeforsamlingens Andragende om at Würtemberg ubetinget skulde indgaae et of- og defensivt Forbund med Baden og Pfalzbaiern, Kammeret tilraader Regjeringen kun at yde sidstnævnte tvende Lande militair Beskyttelse imod et Angreb af Rigsfiender, naar de betræffende Lande i alle Henseender efterkomme de ved deres Anerkjendelse af Rigsforfatningen overtagne Pligter.
Viborger Samler, 1849-06-11
Communeraadet i Stuttgart gjør (den 3de Juni) Forberedelser til Modtagelse af Frankfurter-Rump-Parlementet. Frankfurt am Main. Rigsministerpræsidenten Dr. Gravell har under 2den Juni ladet indrykke i Frankf. O.P. Amts=Beit, en Artikel, hvori Rigsministeriet erklærer, at de i fornævnte Tidende indrykkede Meddelelser imellem Rigsforstanderen og den preussiske Regjering ere publicerede paa en ubeføiet Maade, og at Rigsministeriet desaarsag har decreteret den fornødne Undersøgelse om et Brud paa Embedstaushed, uden hvilket Brud ingen Afskrifter kunde have været meddeelte. Redact, for fornævnte Tidende bekjendtgjør derefter, at de berørte Artikler ere tilsendte Redactionen fra selve Rigsministeriet, og at der saaledes fra Redactionens Side Jntet er foretaget, der kunde foranledige hiin Bekjendtgjørelse.
Viborger Samler, 1849-06-11
De baierske Deputerede erholde fra Mai Maaneds Udgang ingen Diæter, hvilket overrasker, da Baiern ei har tilbagekaldt sine Deputerede. Diæternes Ophør maa grunde sig paa Forlæggelsen til Stuttgart. Sandsynligviis, skrives fra Frankfurt, vender Nationalforsamlingen, snart tilbage til Frankfurt. Mangt Medlem af Nationalforsamlingen er ikke ret vel tilmode, og Ønsket om, at Forsamlingen ikke maa blive fuldtallig i Stuttgart, er ikke længere et enkelt Jndivids Ønske. Man gjør Regning paa 70 a 80 Medlemmer, der ville indfinde sig i Stuttgart; og tidligere forsikkredes med Bestemthed, at 80 Medlemmer havde forpligtet sig til at give Møde i Stuttgart. Digteren Ferdinand Freiligrath er fra Holland vendt tilbage til Køln for at udvirke Tilladelse til at turde tage et midlertidigt Ophold der med sin Familie. F. havde isinde at tage sit Domicil i Holland i Amsterdam, hvor F. tidligere har drevet Kjøbmandsforretninger, men den nederlandske Regjering har udviist den nu saa rød blevne Digter.
Viborger Samler, 1849-06-11
De hessendarmstadtske Tropper have ved Heppenheim kastet de badenske Tropper og de badenske Friskarer paa vild Flugt.
Viborger Samler, 1849-06-11
Af Jndholdet af en Proclamation fra Jnsurgenterne i Baden og Pfalzbaiern erfares, at disse anraabe om Frankerigs Hielp, og kaste sig i den franske Republiks Arme. Augsb. Allg. Zeit. vil vide, at de badenske Tropper skulle have vægret sig ved at fegte længere imod Hesserne; de skulle forlange Sigels og de polske Officierers Entledigelse, samt Struves og Blinds Udtrædelse af den provisoriske Regjering. Brentano skal være afreist for at indbyde Storhertugen at vende tilbage. Staden Carlsruhe var derover i glad Bevægelse. Men fra Mannheim meldes under 1ste Juni, at Andragendet om at indbyde Storhertugen af Baden til at vende tilbage vel var stillet, men lagt tilside. - Dr. Grävell har nedlagt sin Post som Ministerpræsident; Fyrsten af Wittgenstein, har midlertidig overtaget hans Function.
Viborger Samler, 1849-06-11
Efter de nyeste Efterretninger fra Frankfurt af 5te Juni er Rhinhessen besat af preuss. Tropper. Paa Siden imod Heidelberg og Mannheim operere kurhessiske, storhertugelig darmstadtske, nassauske og mecklenborgske Tropper. De østerrigske Tropper vare indtrufne til Lin dan, og de baierske ere rykkede frem til Meinungen. (Baiern skal have erholdt Østerrigs Løfte om Bistand imod Pfalz baiern.) Brødrene Gagern, Dahlmann, Francke, Mathy og Soiron m. fl. have i et Circulaire, dat. Frankfurt den 3die Juni, indbudt de udtraadte Medlemmer af Frankfurterforsamlingens Majoritet til et Møde i Gotha den 26de Juni for at tage under Overveielse den af de tre kongelige tydske Regjeringer octroyerede Forfatning og træffe en Overeenskomst med Hensyn til Fædrelandets Tilstand m.m.
Viborger Samler, 1849-06-11
Jndenlandske Efterretninger. (Officielle Kapporter fra Krigsministeriet).
Viborger Samler, 1849-06-11
Fienden har den 6te Juni, uden synderlig Virkning, fortsat Beskydningen af Fredericia Fæstning og Kastel, samt af Batteriet ved Strib. Ved en Granats Sprængning blev Artillerilieutenant v. Glud haardt saaret.""Stillingen ved Aarhuus var den 5te Juni væsentligen uforandret.
Viborger Samler, 1849-06-11
J Sundeved har den 5te og 6te Juni en Tiralleurfægtning fundet Sted, foranlediget ved at Fienden vilde foretage en Jndskjæring paa Dyppelbjerg; hvilken Fægtning den 6te Juni Kl. 12 1/2 Middag gik over til en omtrent 2 Timers Artillerikamp mellem begge Linier. Detaillen var ved Rapportens Afgang, da Tirailleringen mellem Forpostkjæderne endnu vedvarede, ubekjendt.""Den 6te Juni om Aftenen Kl. 9 1/2 forefaldt et ubetydeligt Engagement ved Fredericia, idet Fjenden forsøgte at trænge med en større Afdeling frem over Dæmningen ved Snoghøi=Veien, men af vore Forposter og Fæstningens Jld blev viist tilbage. Den 7de Juni har Fjenden kun gjort enkelte Granat- og Bombekast. En Granat dræbte os 1 og saarede 6 Mand; ellers har den fjendtlige Jld ikke anrettet synderlig Skade."
Viborger Samler, 1849-06-11
Ved Aarhuus vare Forholdene den 6te Juni væsentligen uforandrede.
Viborger Samler, 1849-06-11
Kanonaden ved Alssund, hvori ogsaa Kanonfartøierne deeltoge, fortsattes om Eftermiddagen den 6te Juni indtil Kl. 7, medens Tirailleringen vedvarede til henimod Kl. 10 Aften. Resultatet af dette Engagement var, at vi vandt Terrain til at fremskyde vor Vedetkjædes høire Fløi. Vort Tab er 2 Døde og 21 Saarede, iblandt de sidste Capitain Grev Baudissin af 1ste Reservebataillon.
Viborger Samler, 1849-06-11
J Sønderborg blev desuden nogle Bygninger beskadigede og 2 Jndvaanere saarede."
Viborger Samler, 1849-06-11
Bekjendtgjørelse angaaende Jndfrielse af den udtrukne Trediedeel af Creditbeviser m.m.: Ved den idag, i Overeensstemmelse med Forordningen af 5te Juni 1848 § 3, stedfundne Lodtrækning er den med Hoved nummeret Tre forsynede Trediedeel af de ifølge bemeldte Forordning udstædte rentebærende Creditbeviser udtrukken til Jndfrielse, saavel hvad den paalydende Hovedsum som hvad den til 11te Juni d. A. paaløbne Rente angaaer. – Som Følge heraf ville samtlige med det nævnte Hovednummer forsynede Creditbeviser fra idag af kunne indgives til Jndfrielse, efter Jhændehavernes Valg, ved den herværende Statsgjeldskasse. eller ved hvilkensomhelst af Amtstuerne, som alle, til Publicums Beqvemmelighed, ere tillagte fornøden Ordre i saa Henseende. Endvidere ere samtlige fornævnte Kasser forsynede med den fornødne Bemyndigelse til, hvis nogen Jhændehaver af de udtrukne Creditbeviser Nr. 3 skulde, for contant Betaling af disses Beløb med Rente, foretrække alene at erholde Renten contant betalt, men for Hovedstolen at modtage 5 pCt. aarlig Rente bærende opsigelige Stats=Obligationer af det i Finants Ministeriets Opfordring af 12te April d. A. nævnte Slags, da at imødekomme saadant Ønske ved Meddelelse af Jnterims Tilstaaelse for de indleverede Creditbeviser paa den i hiin Opfordring betegnede Maade. Jøvrigt bemærkes, at da der ifølge den idag stedfundne Lodtrækning vil blive indfriet Creditbeviser til et Beløb af 1,334,000 Rbd., hvoraf Finants-Ministeriet i Overeensstemmelse med ovennævnte Opfordring af 12te April er kommet i Besiddelse af 256,030 Rbd. foruden at der ifølge samme Opfordring endvidere er udvexlet mod Obligationer et Beløb til Dato af 494,245 Rbd. med andet Hovednummer end det udtrukne, hvilket sidste Beløb, lagt til det ovenstaaende giver en Sum af 1828,245 Rbd., saa vil der af de i Overeensstemmelse med Forordningen af 5te Juni 1848 udstædte Creditbeviser til Beløb 4,000,000 Rbd. ikkun blive en Rest af 2,171,755 Rbd. tilbage i Circulation, hvoraf til 11te December Termin næstkommende forestaaer til Jndfrielse omtrent Halvdelen. – Finants Ministeriet, den 6te Juni 1849. W. C. E. Sponneck. Foranførte Bekjendtgjørelse taler for sig uden Commentar: Statskassen er beredt til at efterkomme sine Forpligtelser til Punct og Prikke og understøttet af Jhændehavernes Patriotisme nedbringer den allerede nu de circulerende Creditbeviser til omtrent Halvdelen af det oprindelige Beløb. Det maa imidlertid være klart, skjøndt det ikke ligefrem siges, at der under nærværende Omstændigheder vises Finantserne en væsentlig Lettelse ved at modtage 5 pCt.s opsigelige Obligationer istedetfor Contanter til Jndfrielse af de nu udtrukne Creditbeviser og vi ville derfor med "Berl. Tid." anbefale enhver Jhændehaver af deslige Creditbeviser, naar han dertil maatte see sig istand, om endog med noget Afsavn, paa slig Maade at lægge sit Fædrelandssind for Dagen. (Hp. A.)
Viborger Samler, 1849-06-11
Fuldstændig juridisk Embedseramen. Den 7de ds. A. Rosenstand og N. Faurschou Laudabilis. Den 8de De. A. S. Ørsted, Laudabilis og C. F. Lund, Hand illandabilis. Av. S. Nbl. gjør Publicum opmærksom paa følgende.
Viborger Samler, 1849-06-11
Ved Oprørets Udbrud i f. A. blev i Altonas Mønt forglemt at borttages det originale Stempel til Markstykker, (5 s. S. H. C.) fra 1788. Dette Stempel (som ikke kan antages at være i Andres Værge, end enten Hertugen af Augustenborgs eller Oprørsregjeringens) er nu benyttet til, af en Composition at slaae falske Marker, af hvilke der i disse Dage have viist sig endeel i Kbhvn. De ere let kjendelige ved deres hvidladne Udseende og med Flid afrundede Kant. De have det nævnte Aarstal og der findes forneden paa begge Sider af Mønten en lille Stjerne. Muligviis betaler Oprørsregjeringen sine vellønnede Soldater med saadanne Penge, og disse have derefter udgivet dem i Jylland, da det er derfra de skulle være bragte hertil Kbhvn.
Viborger Samler, 1849-06-11
Det russiske Orlogsdampskib Otvaschnuir, Capt. Valronde, er den 7de Juni ankommet til Als med Hs. Maj. Keiserens Adjutant Capt. de Glazenap.
Viborger Samler, 1849-06-11
Dampskibet havde den 5te forladt Reval, hvorfra Admiral Lazareff vilde afseile den 6te Junii. (Brl. Td.)
Viborger Samler, 1849-06-11
Fra Greisswalde meldes i Ostsee Zeit. under 3die Juni, at Reisende ville have seet i ubetydelig Afstand fra Stubbenkammer 17 russiske Krigskibe og 1 Krigsskib under dansk Flag, som førte en Prise med sig.
Viborger Samler, 1849-06-11
Sønderborg, den 5te Junii. Vore Mørsere ere nu alle blevne indskudte, saa at Bomberne med stor Nøiagtighed kunne kastes herfra over i hvilkensomhelst af de fjendtlige Forskandsninger hiinsides Sundet. - Fregatten Freia" ankom hertil iaftes.
Viborger Samler, 1849-06-11
(Søndb. Ugebl.)
Viborger Samler, 1849-06-11
Sønderborg, den 7de Junii. Endnu iforgaars glædede vi os ved Nydelsen af en uforstyrret Ro, ja – vi kunne ikke nægte det – vi levede i det trygge Haab, at denne Ro vilde blive varende; men snart skulde vi desværre see vort Haab smerteligt skuffet. Allerede igaar Morges Kl. 8 begyndte en levende Geværild fra vor Forpostkjæde paa Tydskerne, foranledigede ved at disse vilde opkaste en ny Skandse nærmere ned mod Brohovedet, hvilket vore Soldater naturligviis hverken kunde eller vilde tillade. Aff denne Geværild, der opad Formiddagen blev meer og meere levende, udviklede sig omtrent ved Middagstid en heftig Kanonade fra begge Sider, især fra Fjendens, Neppe havde eet af vore Batterier løsnet det første Skud, førend ogsaa Fjenderne aabnede en heftig Kanonild imod Batterierne saavelsom imod Byen, hvilken sidste de især beskøde med 24pundige Kugler, hvorved flere Huse bleve meer eller mindre beskadigede. Tvende Kugler gik igjennem Redactionens Huus, som især indvendig blev frygtelig tilredet og hvor Huusjomfruen af den første Kugle, der gik igjennem Spisekammervinduet, hvor hun netop var sysselsat med Madlavning, fik et let Saar i Hovedet. Strax efter gik ogsaa tvende Kugler gjennem Skræddermester Livonis Huus, hvor de ligeledes anrettede stor Ødelæggelse, og hvorved Huusmoderen blev let saaret i Panden. Samme Skjebne havde derpaa ogsaa Farver Schaus Huus, som ramtes af 3 Kugler, hvoraf een desværre qvæstede Foden paa en Soldat, der stod paa Loftet i Farveriet for at see paa Affairen, og endelig Skipper Nielsens Huus paa Nørrebroen, der blev svært ram poneret. Endeel andre Huse ramtes vel ogsaa af Fjendens Kugler, men dog uden at tage betydelig Skade. Kanonaden vedvarede til ud paa Aftenen. Vi have ved denne Affaire 2 Døde og en Deel Saarede. Tvende Gaarde paa Sundeved bleve under Affairen skudte i Brand.
Viborger Samler, 1849-06-11
Jdag er det indtil dette Øieblik, Kl. 1 Efterm., aldeles roligt. (S. Bl.)¬
Viborger Samler, 1849-06-11
J Hemp. Av." skrives fra Sønderborg under f. D.,at et lille Dampskib (Glückstadt, tidligere tilhørende Hertugen af Augustenborg) og en Espingolagt, som laae ved Flydebroen, fik nogle Skud og ere sunkne.
Viborger Samler, 1849-06-11
Fra Kiel, (den 4de Juni) hedder det i en Correspondentartikel i Brsh. "Medens der nu fra Elben og indtil Kongeaaen og maaskee endog hiinsides samme fortælles Rygter om en ny uvelkommen og ubehagelig" Vaabenstilstand (paa 10 Maaneder), erfares af en velunderrettet Kilde, at Preussen kun vil underhandle paa Grundlaget af Statholderskabets Manifest; det har i det mindste stillet Statholderskabets Deeltagelse som en conditio sine qua non. (At den danske Regjering skulde underhandle med Oprørerne; thi som saadanne stemples Slesvig=Holstenerne endog af deres Bundsforvandte - behøver ingen Gjendrivelse). Jgaar (den 3die Juni) gjorde vor Krigsdamper "Bonin en Tour til Eckernførde uden at hindres der af Blokadescadren; men Tilbagereisen havde man gjerne negtet den for dog endelig her at erholde en respectabel Prise." Da nemlig "Bonin, i forrige Nat forlod Eckernførdehavnen, skyndte en dansk Damper sig strax med at gjøre Jagt efter hiin. Jmidlertid trak den danske Damper sig ligesaa hurtig tilbage, da den saae nogle af vore Kanonbaade at stikke i Søen, og den saaledes maatte frygte for at angribes fra flere Sider. Seilskibene kunde paa Grund af Vindstille ikke komme den danske Damper til Hjelp, og "Bonin, og vore Kanonbaade kom saaledes i god Behold tilbage til Kiel. Man nærmede sig dennegang heller ikke paa Kanonskudsvidde.
Viborger Samler, 1849-06-11
Alt. Mercur melder fra Nordslesvig (den 31te Mai. Antallet af Værkerne paa Høiene ved Duppel er dog endnu forøget ved et nyt, men angaaende hvilket vi imidlertid afholde os fra enhver Meddelelse. Jblandt de danske Værker, hvis Antal ogsaa stedse forøges, maa isærdeleshed udhæves: en Redoute ved Alssund, foran hvilken der ligger et Batterie, et Mørserbatterie i Nærheden af Vind møllen og et Batterie sydvestligt for Sønderborg ved Veirmøllebjerget.
Viborger Samler, 1849-06-11
Om Fegtningen ved Aarhuus den 31te Mai meddeler Børsenhalle fra Onstedt en Beretning, af hvilken vi meddele nedenstaaende: Efterat vore (de tydske) Tropper havde besat Aarhuus, forhindrede en Defile med en tæt derved liggende Huulvei os i at trænge hurtig frem, navnlig fordi kun en mindre Jnfanteristyrke og 2 Escadroner af det 11te Husarregiment vare deboucherede fra Aarhuus; ei heller laae det i vor Plan at lade indtræde en videre Forfølgelse. Vi ønskede kun at erholde Underretning om hvad der var skjult i hiin Skov. Omtrent 800 Skridt hiinsides Staden traf vort forudilede Jnfanteri paa de Danske og begyndte med disse en Tirailleur=Fegtning, da 3 danske Escadroner pludselig attaquerede vore Tirailleurer. For at understøtte disse, kastede de tvende Husarescadroner sig ind paa de danske Dragoner; nu begyndte en levende Cavallerifegtning, hvori begge Parter lagde stor Tapperhed for Dagen. Tabet paa begge Sider er ikke ubetydeligt. Paa vor Side faldt i Officier, 1 er saaret og fangen. Vi mistede fremdeles 20 Husarer, og havde desuden mange Saarede." Flyst." meddeler af et Brev fra en Embedsmand i det sydøstlige Jylland, dat. den 1ste Juni, Glædeligt er det for os Danske at lægge Mærke til den Uenighed, der hersker mellem det store Fædrelands Sønner. Polakkerne ere inderlig forbittrede paa Preusserne. Disse skildrede Bairerne for os som rene Vildmænd og beklagede at vi skulde have dem i Qvarteer. Det Samme gjorde Balrerne ved Churhesserne; men Alle ere enige i at udskjelde Slesvigholstenerne. "Die verdammten Schleswig=Holsteiner!" Dette er det almindelige Omqvæd, og SlesvigHolstenerne beklage sig ogsaa over Tydskerne, især nu da de have faaet Børst for Fredericia. De sige, at de ere bestemte til at slaaes ihiel og derfor altid sættes paa de farligste Steder. Over-Jntendanten Geheimeraad Voss er en meget retskaffen og vakker Mand, men der er oprettet en Jntendantur-Comitee med et Par SlesvigHolstenere i Spidsen, som næsten ere umættelige og uforskammede i høieste Grad. En Hr. v. Ahlefeldt staaer i Spidsen for den. Vi skulle ikke alene føde dem vi have, men de sende uhyre Provisioner sydpaa. Jeg gad vide til hvilken Sum Erstatningen i Aar vil opløbe. Jfjor var den 320,000 Rbd. Men i Aar nærmer den sig vist en Million. Alene til Magazinet i Horsens, som først for 16 Dage siden blev oprettet, er af Havre leveret 80,000 Tdr. (?) Til Magazinerne i Kolding og Veile er leveret meget mere.
Viborger Samler, 1849-06-11
Viborg. Hertil indløb igaar Underretning om, at Ritmester Brocks Escadron med en Afdeling Jnfanteri i Fredags Aftes havde taget en churhessisk Cavalleriafdeling tilfange i Nørre-Snede. Den fjendtlige Styrke angives forskjelligt, Nogle sige 55, Andre 72, hvoriblandt 1 Ritmester og 2 Lieutenanter. Nævnte Cavalleriafdeling var placeret i 3 Gaarde, hvor den i al Mag havde lagt sig til Ro og blev i tildeels sovende Tilstand antruffet af Vore, og maatte saaledes uden videre overgive sig. De fjendtlige Officierer siges at være førte til Gen. Ryes Hovedqvarteer, de Menige indtraf igaar Morges under Escorte til Randers. De Tilfangetagne have i længere Tid ligget i Qvarteer paa Bygholm ved Horsens.
Viborger Samler, 1849-06-11
Skibs= og Handels-Efterretninger. Den 7de Juni indkom som opbragt ved Dampskibet Geiser, for Brud paa Blokaden: Nr. 32: Brig the Brack, drægti217 Tons, af Shields, Capt. Henry Gray, fra Newcastle til Hamborg med 139 Chaldrons Steenkul. (Berl. Tid.) Fra Stettin skrives under 4de Juni i "D. R.": Blokaden af vor Havn bliver med hver Dag utaaleligere. 193 Skibe af 120,000 Læsters Drægtighed ligge her fængslede i Havnen. Vel er Kolberger Havnen aabnet for den udenlandske Handel og der ere ogsaa nogle Skibe indkomne for herværende Regning; men det indlyser dog af sig selv, at herved standser ikke destomindre Handelen paa nærværende Plads. Desto indstændigere hæver sig Ønsket efter en endelig Afgjørelse af det danske Anliggende. Man overtyder sig bestandig meere om, at den afmægtige Centralmagt ikke meere kan hidføre Freden. Gid Preussen derfor maatte gjøre Alvor af hvad det har udtalt i sin Note af 18de f. M. til sin Befuldmægtigede i Frankfurt, i Tydsklands Navn at ende en Krig, som det har begyndt
Viborger Samler, 1849-06-11
Kjøbenhavns Børs-Cours, den 9de Junii. Hamborg 2 M. - a vista 1991. Bank-Disconto 5 pCt. paa Banco=Vexler 3 pCt. Dito Norske Speciessedler pr. 100 Rdlr. Species 196 1/2 Rbd. (Sg.) 4 pCt. Kgl. Obligationer (uden Renter) 85 1/2 Rbd. (Sælg.) Nationalbank=Actier 142 1/2 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane=Actietegning 40 Species. (Sælgere). Øst-Gothlands Panteobligationer af 1846 ved Hambro & Søn 93 1/2 i Bance. (Sælgere.